《独酌亭歌》
明代·徐威

我饮酒，饮一斗。不问杜康有奇方，仪狄有好手。不问程乡千里无，给园三昧否。

我饮酒，饮一斗。若李翰林能上船，若马临邛能涤缶。

若王刺史能爱贤，我当再拜结良友。尊前论语半部书，十二三时随吞呕。

闭门终日有谁知，独酌无惭酒一斗。

作者简介：江西泰和人，字广威。弘治举人，授郧西教谕。成化中受业于桑悦，持论闳肆俶诡，与悦略同。